open-index/open-wikipedia-markdown huggingface dataset:
Kibuts

Un **kibuts** (en ebreo **קיבוץ**, plural: **kibutsim**) es una komunita agrikola o industriala kolektiva en Israel, konosida istorikamente deke la proprieta i lavoro partajados, endemas de la igualdad de konsumo. Kriados en 1910 komo sentros sosyalistos i sionistos, oy egzisten 274, algunos de los kualos agora son privados. Oy endiya, los kibutses produsen un 40% de la produksion nasyonala de alimentos, kon solo el 2% de la povlasion.

## Orijin
En 1909 un grupo de djudios de Rusia yegaron a Israel en la dosena aliya. Dospues de la Revolusyon Rusa de 1905, fuyeron verso Israel i fondaron Degania, ke fue el primer kibuts.

## Ideolojiya
Los djudios ke fondaron Degania se inspiraron prinsipalmente en las ideas de tornar a Erets Isreal de Aaron David Gordon i el zionismo sosyalisto de Dov Ber Borohov i Sirkin. Gordon, inspirado a su vez por Leon Tolstoi, dezia ke un pueblo no era libbero si no puedia produsir su komida. Los djudios no lavoravan la tierra desde el empesijo de la Dosena Gola, dospues del Doseno Hurban.

### Prinsipios
*Lavoro de la tierra
*Proprieta kolektiva
*Lavorantes propios del kibuts
*Igualdad de salario
*Trokamiento de rolos
*Dechisyones demokratikas
*Djudaismo kulturalo i sekular

## Ver endemas
*Moshav
*Kolhoz
*Sovhoz
## Atamientos eksternos
*Oja web del movimento de los kibutsim

## Referensias


Kateggoría:Kibuts
Kateggoría:Zionismo
Moshav

Un **moshav** (en ebreo: מוֹשָׁב‎, *moshav*; plural: מוֹשָׁבִים, *moshavim*; «asentamyento», «povlasyon») es un tipo de komunita agrikola kooperativa israeliana, paresida al kibuts, konformado por chiflikes individualos i suportado por el zionismo lavorista durante la Dosena Aliya (de 1904 a 1914).​ Una chika diferensia ke tiene kon el kibuts es ke la proprieta privada ainda egziste arientro del moshav.

## Orijin
El primer moshav, Nahalal fue fondado en el valey de Jezreel el 11 de Sietembre de 1921. En 1986, unos 156.700 israelianos moravan i lavoravan en 448 moshavim; la majorita de eyos apartienen a una de 8 federasiones.

## Diferensias kon el kibuts
Komo el moshav guadro la famiya komo el sentro de la vida sosyala de la komunita, era muy muncho mas atraktivo para los olim sefardis i mizrahis en la anyada de los 50 i empesijos de los 60, deke en el moshav mankavan eksperimentos komo elevar las kreaturas endjuntas de modo koumnitario o la igualitad de los seksos, ke afitava en los kibutsim. Estos yamados moshavim de olim (ebreo: מושב עולים, moshav olim) fueron una de las formas mas kullaneadas i riushudas de integrasion de djudios mizrahis; reushitaron kreser ekonomikamente verso la klasa mediana mas pishin ke los olim ke se topavan en las maabarot o sivdades en desvelopamiento. Por eso, el moshav prinsipio a ser lisionado kon la kultura mizrahi i sefardi, mientres ke los kibutsim son konsiderados parte de la kultura ashkenazi en Israel.

## Ver endemas
*Kibuts
*Kolhoz
*Sovhoz

## Atamientos eksternos
*Oja web del Movimento de Moshavim

## Referensias


Kateggoría:Moshav
Kateggoría:Zionismo
Konak

Un **konak** es una kaza grandioza, mas chika ke un saray ama konstruyida kon luksos i kon espasios para el plazer de los ke moran en eya, kon guertas​ i mas de 1.000 metros kuadrados de fraguamyento. Los konakes tienen munchas i grandes kamaretas, buros, guertas i espasios para el plazer de los residentes komo pisinas, spas, gymnastik o afilu kamaretas de sinema. Djeneralmente son yamadas kon el nombre o la alkunya de los patrones o sahibis.

## Istorya
En el Imperio Otomano, los governadores moravan i lavoravan en una residensia yamada "konak del governador" (vali konağı) o "konak del governo" (hükûmet konağı). La maale de Konak i la plasa Konak en Izmir son yamadas ansina deke el konak del governador se topava en esta parte de la sivdad.
## Ver endemas
*Apartamento
*Kaza
*Saray

## Referensias


Kateggoría:Tipos de residensias
Saray (residensia)

Un **saray** o un **palasio** es una grande fragua, luksoza kullaneada komo residensia del Shefe de Estado o un benadam ke apartiene a la Famiya Real. El biervo viene del turkano *Saray*, el kualo esta derivado del biervo en Farsi *serāy*.

## Orijin
Los palasios prinsipiaron a ser fraguados en la Antikita, en todas las sivilisasyones; arientro de eyos afitaron munchos evenementos importantes de tipo politiko, sosyal i ekonomikos. En la Edad Media, los palasios eran las residensias de las famiyas reales, las de la noblesa i afolu de los shefes de la Kilisia, anke se topavan tambien fraguados por ombres kon un mabul paras ke apartenian a la burgoisie. Eran fraguados i amoblados kon los gustos i uzos mas luksozos, fiksando ansina el estil artistiko de kada epoka.

En la Era Moderna munchs palasios son endagora muzeyos, parlamentos o afilu fakultas de universita. 

## Ver endemas
*Apartamento
*Kaza
*Konak

## Referensias

Kateggoría:Tipos de residensias
Zolotytsia

**Zolotytsia** es un djenero ekstinto de animales fosiles del periodo Ediakarano tardiyo (Vendiano), ke kontiene solo una espesia konosida, Z. biserialis. Muestras de esta espesia hueron topadas en Rusia, Ukraina i la India. Los espesimenes amuestran dos filas distintivas de estrukturas en forma de ovalo, puestas a los dos lados de una ranura sentrala, i kada fila esta divizada por una ranura profunda ama angosta. La falta de simetría en los puerpos ovalados es atribuida a una posivle deformasion dospues de la muerte.
Deni Avdija

**Deni Avdija** es un djugador de basketbol israeliano ke apartiene al ekip Portland Trail Blazers de la NBA. Avdija es de 2.06 metros de altesa i djuga en la posisyon de alero. Es sitizeno de Israel i de Serbia.

## Biografiya
Denis Avdija nasio en el kibuts Beit Zera en Israel. La su madre, Sharon Artzi, era djugadora de basketbol, komo el su padre, Zufer Avdija, nasido en una famiya Gorani en Priština, Yugoslavia (oy Kosovo) i el kualo era djugador en el ekip nasional de Yugoslavia i en los ekips Yugoslavos Elektrokosovo i Crvena Zvezda, endemas de los israelianos AS Ramat HaSharon, Hapoel Herzliya, Macabbi Rishon LeZion, Hapoel Tel Aviv, i Elitzur Bat Yam, endemas de treinador del Bnei Herzliya.

## Karriera
### Israel
Prinsipio la su karriera kon el primer ekip del Maccabi Tel Aviv en 2017. Kon este ekip reushito kon la kupa de la liga tres anyos kontuneados, i dospues de aresivir el premio komo djugador mas valutozo (MVP) de la sezon en 2020, era esperado ke algun ekip de la NBA lo tomase en el *Draft* de esta anyada.

### Estados Unidos
Avdija fue elejido en la muevena posisyon de los Washington Wizards del draft de 2020, i el su primer djugo fue el 23 de disiembre de 2020 kontro los Philadelphia 76ers. En su tresera sezon kon los Wizards, metio 25 puntos kontro los San Antonio Spurs el 30 de janvie de 2023. En Oktobre de 2025 akodra trokar su kontrato kon los los Wizards por 4 anyadas i $55 milyones. El 14 de fevrero de 2024 mete 43 puntos en kontro de los New Orleans Pelicans, el su mijor resultado de la su karriera.​

El 26 de djunio de 2024 es traspasado a los Portland Trail Blazers, siendo trokado por Malcolm Brogdon. Durante su dosena sezon en Portland, el 7 de janvie de 2026, mete 41 puntos kontro los Houston Rockets.​ El 1 de fevrero es anunsiado ke va partisipar en el All-Star Game, la prima vez en la karriera de un basketbolisto israeliano. En el All-Star Game, Avdija metio 5 puntos en el primer ankontro.

### Ekip nasyonal de Israel
Avdija tiene reushitado komo Shampion de Evropa en la kateggoriya Sub-20 kon el ekip nasyonal israeliano en las anyadas 2018 i 2019, siendo elejido en 2019 komo el MVP del shampionato.

En sietembre de 2022 djugo kon el ekip nasyonal israeliano el EuroBasket 2022, eskapando en el lugar 17. En 2025 apartenio al ekip nasyonal otruna vez, eskapando Eurobasket 20025 en el lugar 14.

## Referensias


Kateggoría:Djugadores israelianos de basketbol
Alefbet kuneiforme ashuri

El **alefbet kuneiforme ashuri** es uno de los sistemes de eskritura mas viejos de la istorya umana, uzados por mas de 3 mil anyos, desde el milenio katreno AEK fina el primer syeklo EK. El sistem kuneiformes fue uzado por varias linguas —sumerio, hitita i akadio— en la rejion de Oryente Medio, desde el Levante i Anatolia en el oeste verso Iran i Asya Sentrala en el oryente, i desde el Kavkaz al nord verso la Pensinsola Araba al sud.​

En el milenio katreno AEK, los sumerios prinsipiaron a eskrivir en la sus lingua kon piktogramas, los kualos arepresentavan objektos ama no konseptos, komo pue'ser mirado en la tabela de Kish (del 3.500 AEK). Dospues, los enshemplos piktografikos fueron echos mas simples i se trokaron por desenes mas abstraktos, aparesiendo los logogramas (dibujos ke arepresentan biervos), los kualos arepresentavan tanto objektos komo konseptos; la relasion entre los desenes i el su sinyifikado menguo kon el tiempo, i la kantidad de signos tambien. Ya egzistia el prinspio de transferensia fonetika (algunos de estos signos ya arepresentavan sonetes) ,​ i esto avrio el kamino al desvelopamiento de la eskritura fonografika. Fina 2.600 AEK, los signos kuneiformes ya eran totalmente diferentes de piktograma orijinal.

La eskritura kuneiforme fue endemas adoptada por otras linguas komo el elamita, urartiano, el eblaita i kon algunos trokamientos, por el persa antiko i el ugaritiko.

## Referensias


## Ver endemas
*Alefbet arami

Kateggoría:Eskritura logografika
Dheghom

**Dheghom** (de la forma rekonstruida proto-Indo-Europea *dʰéǵʰōm o *dʰǵʰōm, ke kere dizir “tierra”) i *Pl̥th₂éwih₂ (“la Anchura”) es el vierbo rekonstruído de la diosa de la tierra en la mitolojiya proto-Indo-Europea.
 
 

**Etimoloyiya i Sinyifikado**

El vierbo Dheghom proviene de la rais proto-Indo-Europea ke sinyifika “tierra”. Es uno de los vierbos mas atestados en las linguas Indo-Europeas. Asigun linguistas, endemas era konosida komo *Pl̥th₂éwih₂ (“la Anchura”), areflejando la imajin de la tierra komo vasta i plana.

En dita mitolojiya antika, Dheghom no solo arepresenta la tierra komo objekto, otro ke komo un ser divino ke da vida, alimento i descanso finalo a los seres mortalos.

**Atributos i Rolos**

Dheghom es konsiderada la “Madre Tierra” (*Dʰéǵʰōm Méh₂tēr*), figura ke nutre y mantiene la vida. Akoruto es empareyada kon *Dyēus* (el “Padre Sielo”), simbolizando la adjuntamiento del sielo i la tierra ke traye fertilita i bonanza.

**Fertilita i Vida**

Esta asosiada kon la fertilita, kreshimiento, i la produksyon de todo lo ke vive. En diversas tradisyones Indo-Europeas, el adjuntamiento del sielo i la tierra simboliza la luvia ke fertiliza la tierra.

**Muerte i Rueda de la Vida**

Endemas se la ve komo la morada finala de los mortalos empues de la muerte. Asigun antikas tradisyones, los puerpos retornan a la tierra, kompletando la rueda de la vida i la muerte.
Kateggoría:Relijiones
Kateggoría:Diosas
Deita volkanika

Una **deita volkanika** es la deifikasion de un volkan. Las deitas volkanikas estan akoruto asosiadas endemas al huego i arepresentadas igualmente komo deitas del fuego.

Las deitas mas arepresentativas son Yahveh, en la relijion pre-djudiya, Efesto en la greka, Volkano en la romana i Guayota en la guanche.
Kateggoría:Dio
Kateggoría:Mitolojiya
Ali Khamenei

**Ali Hoseini Khamenei**​ (en farsi: **علی حسینی خامنه‌ای**‎; Mashhad, 19 de avril de 1939-Teheran, 28 de fevrero de 2026)​ fue un relijiozo i politiko iraniano ke fue el Kapo Supremo de Iran desde 1989 fina el su amortamiento en 2026, shefe de la klasa relijioza politika del payis i marŷaʿ ('manadero de emulasyon') del shiizmo. En kedando mas de 36 anyos komo *ahbar-e mo'azzam* yego a ser el shefe de Estado kon mas tiempo en el lavoro de Medio Oryente i el doseno iraniano kon mas tiempo en el pueder entre los syeklos XX i XXI, dospues del Sha d'alkavo, Mohammad Reza Pahlevi. Endemas de esto, entre 1981 i 1989 fue el presidente tresero de la istorya de Iran. Por munchas anyadas, desvelopo a Iran komo el payis finansiador de terrorizmo por todo el mundo.

## Biografiya
Khamenei nasio en la sivdad de Mashhad, en una famiya orijinala de la sivdad de Khamaneh, en la provinsia de Azerbaidjan Oryental. S'ambezo en una hawza de su sivdad i dospues moro en Qom en 1958, ande era elevo de Ruhollah Khomeini. Desde su manseves, izo parte de la opozisyon a Mohammad Reza Pahlevi, el sha de Iran, i fue emprizonado sesh vezes antes de ser arrondjado del payis por la rejima del Sha. Fue parte emportante de la Revolusyon Islamika (1978-1979) i despues de la reushita de esta, lavoro en varios postos en el governo de la Repuvlika Islamika de Iran. Khamenei fue el treser prezidente del payis, entre 1981 i 1989 durante la gerra Iran-Irak, kuando desvelopo relasiones buenas kon Puerpo de la Guardia Revolusyonaria Islamika (CGRI). Dospues de la muerte de Khomeini en 1989, fue elejido Kapo Supremo por la Asamblea de Ekspertos.

## Nyegasyon del Olokosto
En varios evenemento, Khamenei nyego ke el Olokosto tuviese afitado. Un diskorso del anyo 2006 kontiene la frasa tresladada al inglez komo «el mito del masakro de los djudios». ​El 21 de marso de 2014, Khamenei deklaro en una interviu: «El Olokosto es un evenemento kon realita ke no tenemos konosensya, i si afito, no tenemos konosensya komo afito». El 27 de janvie de 2016, el Dia de la Komemorasyon del Olokosto, Khamenei izo publiko un filmiko nyegando el Olokosto en su oja web ofisiala. El filmiko, bazeado en el su diskorso de 2014, amostra fotos de los nyegasionistos de la Shoa Roger Garaudy, Robert Faurisson i David Irving.

### Amortamiento
El 28 de fevrero, el governo de Israel anunsio ke toparon el puerpo de Khamenei sin vida dospues de un atako israeliano kon 30 raketas kontro su palasio en Teheran. El su ijo, Mojtaba Khamenei, fue eskojido Kapo Supremo de Iran el 8 de Marso de 2026.

## Ver endemas
*Iran
*Kapo Supremo

## Referensias


Kateggoría:Islamistos
Kateggoría:Shefes de Estado de Iran
Kateggoría:Nyegadores del Olokosto
Islam shii

El **Islam shii** o **shiizmo** (o shi'a, en arabo: شيعة‎) es la dosena rama mas grande del Islam dospues del Sunizmo. Es el nombre tradisional ke aresive la eskola de lejislasyon islamika Ya'fari. Un 10% de los 1900 milyones de musulmanos siguen los uzos del shiizmo.​ El prinsipal kapo del shiizmo es el Gran ayatola de Irak, Ali al-Sistani.

## Sinyifikado
Un benadam ke kreya en los prinsipios del Islam es yamado «musulmano», mientres ke un musulmano ke kreye ke Ali ibn Abi Tálib fue el suksesor politiko (halife) i espiritualo (imam) eskojido por Mahomet es yamado «shi'a» —forma akurtada de «shiat-u-Ali», ke sinyifika «partidario de Ali»— ekspresyon ke en la lingua djudeo-espanyola es enladinada komo «shi'a» o «shii».

Shia, ke sinyifika literalmente ‘partidario’, aze referensia a akeyos ke konsideran ke la suksesyon de Mohamet es un dirito espesial de la su famiya (i los ijos del espozamyento entre Ali i Fatma az-Zahra),[4]​ i akeyos ke en las sensias i kultura islamikas sigen la eskola de la Ahl ul-Bayt.​

## Referensias

Kateggoría:Islam
Cyclomedusa

**Cyclomedusa** es un fosil sirkular de la biota de Ediacara ke anteriormente se penso ke era una medusa. Tyene en el medio un bodruk kon forma de redondo kon fina sinko krestas de kresimiento sirkular a el su deredor. Tiene forma de disko kon munnchas lineas de segmentos radialos ke se ekstienden fina los bordes.

Munchos espesimenes son chikos, ama se konosen algunos de mas de 20 sm. Algunos ekshemplares amostran lo que puediya ser un tayo ke se ekstiende desde el sentro en una direksion o otra. Son sirkulares, ama algunos espesimenes paresen estar distorsionados para akomodar otrunos espesimenes ke se topan en el sustrato, lo ke aparentemente indika una kreatura bentonika (ke mora en el fondo de la mar).

Se kreye ke puediyan ser los animalos mas antikos. Igualmente ke otrunos medusoides prekambrikos, la su filiasion es enigmatika. Eran konsiderados de la famiya de las medusa, ama las markas no koinsiden kon el patron de la muskulatura de las medusas de oy en diya. Alternativamente, era kreyido ke huera algun otruno tipo de knidario (Oktokorallia), una kolonia mikrobiana, sin parientes konosidos, o puediya estar lisionado kon los vendozoos de la fauna de Ediacara.

Las Cyclomedusas tienen sido topadas en los yasimientos prekambrikos de Ostralya, Norvejia, Inglaterra, Rusia, Kina, Kanada, Ukraina i Meksiko.

Kateggoría:Fosiles Kateggoría:Vida ediakariana
Letras Rashi

La **Eskritura Rashi** o **Letras Rashi** son el tipo de letra semi-kursiva en el kualo son metidos los komentarios de Rashi en el Talmud i en el Tanah o Biblia Ebrea. Anke yevan el su nombre, Rashi no kullaneo esta eskritura; este tipo de letra fue desvelopado en el syeklo XV, espesificakente en 1475 i la kuala era uzada por los sefardis. En las emprimeriyas djudias prinsipiaron a meter este tipo de letra kon el buto de diferensiar los komentarios de Rashi del puerpo prinsipal del Mikraot Gedolot i del Talmud, para los kuales kullaneavan el tipo de letra merubba. Oy en diya, aparte de teksos relijiozos, se topa en teksos viejos en la lingua djudeo-espanyola.
## Komparasyon kon las letras merubba

## Referensias

Kateggoría:Alefbet ebreo
Violeta Yakova

**Violeta Yakova** era una partisana bulgariana ke apartenia al movimento komunista durante la Segunda Gerra Mondiala gerreyando en la Armada Popular de Liberasion de la Bulgaria.

## Biografya
Violeta Yakova nasio el 2 de djunio de 1923 en Dupnitsa, en una famiya prove de djudios sefardis. Kuando era manseva, moro en la sivdad kapitala Sofiya, ande lavoro komo kuzendera. Apartenio a la Liga de Mansevos Lavorantes (RMS), la organizasyon de mansevos del Partito Komunista, desde 1939.

Para munchos mansevos bulgarianos en las anyadas de los '30, el sus idealizmo kontro una rejima asosiada kon el Mihver, fue un estimulo puederozo para aserkarsen al zionismo i kon organizasyones de siedra, las kualas prinsipiavan a aprontar aktivitas kontro el governo i las huersas nazistas en la Bulgaria.​ Desde 1942, se unio de manera aktiva a los grups de kombate del Partito Komunista Bulgariano, del kualo era kapo Slavcho Radomirski. dospues de ke la Bulgaria ofisialmente entrara a ser parte del Mihver.

Munchos mansevos djudios partisoparon en atakos kontro los nazistos en Sofiya. Endjunto kon Anjel Vagenstein, Yakova asendio en 1942 una fabrika de tekstiles de la sivdad, la kuala produsia unformas para los askieres nazistos. Endjunto kon Leon Kalaora i Dano Albahara, konformaron una formaron un alay de la morte ke amato varios informantes de los nazistos i antisemitos famozos del payis. De todos eyos, Violeta era konsiderada la mijor i mas kapache: eya fue ken amato al teniente djeneral Hristo Lukov​ i al shefe de la polis bulgariana, koronel Atanas Fantev.

En empesijos de marso de 1944, la polis bulgariana topo informasion de intelijensia sovre ande se eskondia Violeta i dechidieron bushkarla. A la fin, Yakova fue topada  en djunio de 1944 i apla policía búlgara consiguió información de inteligencia acerca del paradero de Yakova y comenzaron una cacería humana. Yakova fue localizada en junio, y emprizonado  dospues de gerreyar kon los askieres i kedar erida. Fue violada,​ aharvada i torturada fina la su muerte.

## Onores
En Sofiya, en la maale de Lyulin-2, se topa una kaleja kon el su nombre i en Radomir se topan dos monumnentos en su onor.

## Referensias


Kateggoría:Djudios de Bulgaria
Fosil

Los **fosiles** son restos materiales, imprentas o senyales de organismos ke bivieron en epokas jeolojikas antikas i ke se guadraron en las rokas. La ambezadura sistematika de los fosiles konforma la baza de la paleontolojiya, una sensia ke abedigua la evoluzyon de la vida i las kondisiones ambientalas del pasado.

## Ver endemas
*Paleontolojiya
*Dinozor

## Atamientos eksternos

*Fosiles i koleksiyones de fosiles en el Reyno Unido

Kateggoría:Fosiles
Kateggoría:Paleontolojiya
Huego

El **huego** es un proseso kemiko de konbustion, en el kualo un material inflamable reasiona kon oksijeno i produse kalor, luz i gazes. Dito fenomeno naturalo tuvo un papel fundamentalo en la istoria de la umanita i en el dezvelopamiento de las sivilizasyones.

Desde un punto de vista preistoriko, el kontrol del huego por los primos ombres — espesialmente por espesies komo el Homo erectus — areprezento un paso desisivo en la evolusion kulturala. El huego permetio kozer alimentos, ambezarse del friyo, defenderse de animalos salvajes i alargar las oras de aktivita kon luz artifisiala.

En terminos sientifikos, el huego es estudiado por la kemika i la fizika, ke analizan las sus reaksiones enerjetikas i las sus kondisiones de propagasion. Al mizmo tiempo, el huego tiene una dimensión simbolika en munchas kulturas, arepresentando purifikasion, transformasion i pueder.

En suma, el huego no es solo un fenomeno naturalo, por otro un elemento sentralo en la istoria biolojika i kulturala de la umanita.
Medusa (bestia)

La **medusa** es un animal marino de puerpo blando i jelatinozo ke mora en las mares i oseano del mundo. Pertenese al filo de los Knidaria, el mizmo grupo ande se topan los korales i las anemonas de mar.

##### Deskripsyon

La medusa tiene un puerpo en forma de kampana (ke se yama “umbrela”) i tentakulos largos ke salen de abasho. Estos tentakulos tienen selulas espesyalas yamadas knidocitos, las kualas tienen veneno i sirven para kapturar presas i para defendersen.

La mayor parte del puerpo de la medusa es agua (serka de 95%). Por esto son muncho transparentas i livianas. Las medusas se mueven empushando agua kon su umbrela, ama munchas vezes son yevadas por las korientes de la mar.

##### Alimentasyon

Las medusas son karnívoras. Komen animalos chikos komo plankton, peskados chikos i otros organismos marinos. Los tentakulos paralizan la presa kon su veneno, i dospues la medusa la mete a la boka.

##### Reproduksion

El siklo de vida de la medusa es komplesho. En munchas espesias ay dos fases:

* una fase fija yamada *polipo*
* una fase nadadora yamada *medusa*

El polipo puede produsir muevas medusas, las kualas dospues se reproduzen seksualmente.

##### Distribusyon

Las medusas moran en todos los oseanos, desde aguas muncho kalientes fina aguas friyas. Algunas espesies se topan serka de la kosta, mientres otras moran en mar avierta o en grandes profundidades.

##### Relasyon kon los umanos
La mayor parte de las meduzas no son muy peligrosas para los umanos, ama algunas espesies pueden pikar huerte i kausar dolor. Una de las mas venenoza es la Kubozoa, ke mora en aguas del Indo-Pasifiko.

En algunos payisos, komo Japon i Kina, siertas meduzas endemas se aderesan komo komida.
Atakia

**Atakia** es un jenero de animalos de la fauna ediakarana, ke egzistio entre 635 i 541 milyones de anyadas atras. Hue topado en Ukraina en 1979 por Palij. Ditos organismos eran metazoos de puerpo blando ke se konservaron en sedimentos vendianos en la Plataforma de Evropa Orientala.

Munchas vezes el jenero Atakia es uzado para fazer la komparasion kon otrunos jeneros, porke se save muy poko sovre dito jenero. Ay una diskusion sovre la identifikasion, porke el jenero Fustiglyphus puede ser el mizmo ke Atakia, ama hue topado en otrunas rejiones.

###### Morfolojiya, anatomiya i konportamiento

Ay muncha poka informasion sovre la morfolojia, anatomia i konportamiento de Atakia. Se tiene sujerido ke Fustiglyphus puede ser mal identifikado komo Atakia.

Asigun unos estudios, Atakia es deskrito komo impresiones en forma de disko kon un puerpo paresido a un gusano. En komparasion, Fustiglyphus amostra trazos silindrikos orizontales kon espansiones redondeadas komo perlas.

En jeneral, ditos organismos tienen una forma redondeada kon impresiones ke paresen renakuajos. El puerpo del gusano tiene una proporsion de mas o menos 1:3 entre kavesa i kola, i la parte de la kola tiene una estruktura segmentada.

No se tienen topado trazos de movimiento enderedor de ditas impresiones, por lo ke se piensa ke estos organismos eran planktonikos.

Por la mala konservasion de los fosileos, es difisil saver kuala parte del organismo era la kavesa i kuala era la kola.

###### Fosilisasion
La konservasion de Atakia i organismos parecidos se deve a mineralisasion sekundaria de los fosilos i a kompresiones karbonosas.

Los egshemplos estan muncho mal konservados, lo ke faze difisil saver kon seguransa la naturaleza biolojika de ditos organismos.

###### Otrunas karakteristikas
La identifikasion del jenero Atakia es debatida, porke se parese muncho al jenero Fustiglyphus, i algunos sentifikos piensan ke pueden ser el mizmo jenero en diferentes formasiones jeolojikas.

###### Distribusion i paleoambiente
Los fosilos de Atakia hueron topados en sedimentos vendianos en la Plataforma de Evropa Orientala, espesialmente en los Urales i Podolia. El ambiente ande moravan era probavlemente una mar poko profunda en una zona de kosta kon sedimentos klastikos.

Kateggoría:Vida ediakariana
Arborea

**Arborea** es un jenero de petalonamidos, unos organismos fosilos del periodo ediakarano. Al prinsipio se pensava ke era lo mizmo ke el jenero Charniodiscus, ama dospues hue estudiado mas i tratado komo un jenero aparte.

Teniya un puerpo en forma de fronda (komo una oja o pluma) ke mediya mas o menos 3–4 pulgadas (7–10 cm) de largura. El organismo estava pegado al fondo de la mar por medio de un holdfast (una baza de fijasion) ke tenia munchos aniyos konsentrikos.

Munchas espesies ke denantres se pensava ke eran parte de Charniodiscus oy son interpretadas komo pertenecientes a Arborea.

La espesie A. arborea hue deskripta por prima ves en Ostralya del Sur, i es el petalonamido mas abundante en la rejion de las Flinders Ranges.

###### <big>'''Espesies'''</big>
Endagora se konosen sinko espesies en dito jenero:

* A. arborea
* A. denticulata
* A. longa
* A. oppositus
* A. spinosa

Kuatro de ditas espesies eran abanti klasifikadas adientro del jenero Charniodiscus.
Kateggoría:Vida ediakariana
Sarkofago antropoide fenisyano de Kadiz

El **Sarkofago antropoide fenisyano de Kadiz** es una pieza funeraria de la epoka punika, datada aproksimadamente al sieglo V a. C. (serka del anyo 400 a. C.). La pieza se konserba oy en el Muzeo de Kadiz i es konsiderada una de las mas importantes obras arkeolojikas de la sivdad.

## Deskripsyon
El sarkofago es eskulpido en marmol blanko i tiene forma antropoide, es dizir, en forma de puerpo umano. Mide aproksimadamente 219 cm de largura, 81 cm de anchura i 84,5 cm de altura.

La tapa amuestra la figura de un ombre maduro, kon el pelo i la barba bien areglados. El personaje esta vestido kon una tunika larga i tiene los pies deskalsos. En la mano izkierda tiene una granada, fruta ke puede tener un signifikado simboliko en el mundo funerario. En la mano derecha pareshe ke tenia una korona de flores pintada, de la kuala endagora solo kedan pokos rastros.

Al embozar, el sarkofago estava pintado kon kolores (polikromiya), ama la mayor parte de la pintura se perdio kon el tiempo.

## Deskubrimiento
El sarkofago hue deskubierto el 30 de mayo de 1887 en la zona de Punta de la Vaka, en la sivdad de Kadiz. Hue topado durante trabajos en el terreno, a unos seis metros de profundita, dentro de una estruktura funeraria de piedra.

Este deskubrimiento tuvo muncha importansia para la arkeolojía de la rejion i ayudo a dar mas konosimiento sovre la istoria antika de la sivdad.

## Konteksto istoriko
En la antiketa, Gadir era una kolonya fundada por los fenisyanos i un importante sentro komersialo de la mar mediterranea. El sarkofago es parte de esta kultura fenisisyana-punika.

El estilo de la eskultura amuestra influensias del arte grego klasiko. Por esto, munchos investigadores piensan ke hue fecho por un artista grego o por un artesano fenisyano ke konosiya bien las teknikas del arte grego.

## Importansia
Los sarkofagos antropoides eran reservados para personas de alto rango sosialo. Esto kere dizir ke el difunto enterrado en este sarkofago era probavlemente un miembro importante de la elit de la sivdad.

En 1980 se deskubrio endemas un otruno sarkofago antropoide, el sarkofago femenino, lo ke amuestra la importansia i la rikeza de la sivdad antika.
Melkart

**Melkart** era uno de los dios mas emportantes del panteon kananeo i dio tutelar de la sivdad de Tiro. El su nombre kere dizir “rey de la sivdad”. Los fenisyanos lo teniyan por patrono de los marineros i del komersio o en las tradisiones antiguas, Melkart era visto komo un dio de huersa, proteksion i renasimiento.
A medida ke los fenisyanos hueron ekspandiendose por el sud de Evropa i Afrika, hue arrivando endemas el kulto de Melkart a lugares komo Kadiz. Ayi fraguaron el major i  más konosidos templo dedikado al dio.
Los gregos i romanos identifikaron a Melkart kon Eracles/Erkul i por esto munchas istorias del dio se mesklaron kon las del eroe klasiko.
Nokia 3310

El  ***Nokia 3310*** es un djep produizido por la kompania danesa Nokia i lansado en el anyo 2000. Dito modelo se izo uno de los telefonos mas famozos i vendidos de su epoka.

El telefon era konosido por la su gran rezistensya, la durabilita de la su bateria, ke yagava a durar fina una semanada sin nesesita de kargar, por su uzo fasil i las su karkasas intertrokavles. Endemas inkluiya el djugo Snake II, ke se fizo muncho popular entre los uzadores.

Se estima ke se vendieron mas de 120 milyones de unitas en todo el mundo. Por dita rason, el Nokia 3310 es konsiderado uno de los telefonos de aldikera mas ikonikos de la istoria.

Kon el tiempo, el modelo se konvirtio en parte de la kultura popular i munchas vezes es rekordado por su durabilita i simplicita. En 2017 hue lansada una versión renovada del modelo.
Mojtaba Khamenei

**Mojtaba Hosseini Khamenei** en farsi: مجتبی خامنه‌ای‎; Mashhad, 8 de Sietembre de 1969)​ es un relijiozo i politiko iraniano ke fue yamado el Kapo Supremo de Iran desde el 8 de Marso de 2026, suksedando al su padre Ali Khamenei.

Partisipo en la Gerra Iran-Irak entre 1987 i 1988.​ D'akodro kon algunos djurnales, tomo el kontrolo de la milisia Basij, la kuala fue kullaneada en la reprezyon de los protestos ke afitaron dospues de las eleksiones de 2009.

## Ver endemas
*Iran
*Kapo Supremo

## Referensias


Kateggoría:Islamistos
Kateggoría:Shefes de Estado de Iran
Kateggoría:Anti-zionistos
Kimberella

**Kimberella** es un djenero de animal preistoriko ke bivio en el periodo Ediakariano, mas o menos entre 558 i 555 milyones de anyadas aabanto de la epoka presente. Los fosiles de este organismo hueron deskoviertos principalmente en la rejión de la Mar Blanca en Rusia i en Ostralya. El nombre “Kimberella” hue dado en onor del sentifiko ostraliano John Kimber.

Kimberella es konsiderado komo uno de los mas antikos animales kon simetría bilateral a (dos lados semejantes). La su forma era mas o menos ovalada i aplastada, kon una largura ke podiya alkansar entre 5 i 15 sentimetros. El puerpo estava kubierto por una kapsa blanda o membrana ke lo protejiya.

Los estudios de los fosiles amostran senyales de rayas en la superfisia del sedimento serka de los restos de Kimberella. Estas rallas son interpretadas komo markas de alimentasion, lo ke sujere ke el animal rasgava mikroorganismos o algas de la superfisia del fondo marino. Este komportamiento parese semejante al de munchos moluskos modernos.

Por esta razon, munchos investigadores piensan ke Kimberella puede estar relasionado kon los primeros moluskos, anke la su klasifikasion eksakta no es kompletamente segura.

El estudio de Kimberella es muncho emportante para entender la evolusion temprana de los animales komplejos antes de la eksplozion kambriana, un periodo en el kualo aparecieron munchos de los grandes grupos de animales ke existen oy.

**Bibliografía**

* Fedonkin, M. A.; Waggoner, B. M. (1997). *The Late Precambrian fossil Kimberella is a mollusc-like bilaterian organism*. Nature.
* Ivantsov, A. (2009). *New reconstruction of Kimberella*. Paleontological Journal.

Kateggoría:Vida ediakariana
Albumares

**Albumares** es un djenero de organismos bentonikos fosilisados del período Ediakariko. Es konosido por la su forma triradialmente simetrika, ke asimila un trebol de tres ojas. Los fosiles de Albumares son jeneralmente topados komo impresiones en la baza de bankos de gres.

### Deskripsiyon
Los fosiles de Albumares son de forma achatada i sirkular, kon tres lobulos ke se paresen a un trebol. El diametro puede variar de 8 a 15 milimetros. La superfisie del fosil tiene tres endiduras dendritikas ramifikadas i tres bordes ovalados ke irradian desde el sentro, levemente torsidos en espiral.

### Habitat i modo de bida
Las investigasiones mas resientes indikan ke Albumares era un animal bentoniko de puerpo blando ke se pegava temporalmente al sustrato, ke konsistía en esteras mikrobianas. La major parte de los fosiles ke se tienen topado son impresiones de la parte superior del animal. Se kreye ke las endiduras ramifikadas i las kavitades internas en el fosil podrían estar relacionadas kon la koleta i la dijestion de partikulas de alimento.

### Etimolojia
El nombre del djenero, Albumares, es una alterasiyon del latin "mare album", ke sinyifika "Mar Blanka", referiendose a la rejiyon de la Mar Blanka en Rusia, donde se toparon los primos fosiles. La espesie "brunsae" se dio en onor a la jeologa rusa Elisabeth P. Bruns, por los su emportantes lavoros sovre la estratigrafía prekambrika en la Rusia evropea a empesijos del syeklo XX.

**Klasifikasion i Relasiones**

Albumares fue orijinalmente deskrito por Mikhail Fedonkin komo una medusa eskifozoa de natasion libre. Mas tarde, kon el deskubrimyento de Anfesta, un djenero muy serkano, i su paresido kon Tribrachidium, Fedonkin inkluyó a estos organismos en los Trilobozoa. Los Trilobozoa son un grupo ekstinto de animales kon simetría triradial, ke antes se konsideraban una klase dentro de los Selentereos, ama empues de la divizion de los Selentereos en Knidaria i Ktenophora, los Trilobozoa hueron elevados a la kategoria de filum.

Kateggoría:Vida ediakariana
Ibérica films

**Ibérica Films** hue una kompanyiya de produksyon de sinema espanyola aktiva prinsipalmente en los anyos 1930, durante el tiempo de la Dosena Republika Espanyola. La empresa tuvo su baza en Barselona i formo parte del dezvelopamyento del sinema sonoro en Espanya en los primos anyos de esta teknolojiya. 

## Istorya
Ibérica Films hue fundada a empesijos de la dekada de 1930. La kompanyiya hue sostenida en parte por kapital del empresaryo djudiyo David Oliver, polako de nashimiento ama kon una ancha trajektoria komo produktor en Almania i Austria. Oliver vido ke kale ke emigrar dospues de la subida al pueder del rejimen nazi. Este empresaryo bushko kontinuar las sus aktivitas en la industria del sinema en otros payizes de Evropa, arrivando ansina a Espanya.

Barselona, ande se instalo la empresa, era uno de los sentros mas emportantes del sinema espanyol en akel tiempo, kon estudios, laboratorios i kompanyiyas de distribusyon.

## Produksyones
Durante la su aktivita, Ibérica Films solo produjo kuatro filmos sonoros en la mitad de los anyos 1930.:

* *Doña Francisquita* (*Madam Francisquita,* 1934), dirijida por Hans Behrendt.
* *Una semana de felicidad* *(Una semanada de felisita,* 1934), dirijida por Max Nosseck.
* *Poderoso caballero…* (*Puededozo kavaliero*, 1935), dirijida por Max Nosseck.
* *Aventura oriental* (*Aventura orientala*, 1935), dirijida por Max Nosseck.

Munchos de los direktores i teknikos ke lavoravan kon la kompanyía eran profesyonalos evropeos ke aviyan venido kon el a Espanya durante estos anyos.

## Aktividades
En desparte de la produksyon de filmos, Ibérica Films se okupava endemas de la distribusyon i organizasyon de filiales para el merkado del sine en Espanya. La kompanyiya trato de estableser una red mas ancha de distribusyon para sus produksyones.

## Fin de la kompanyiya
La aktivita de Ibérica Films hue korta. En 1936, el empesijo de la Gerra Sivil Espanyola interrumpio gran parte de la industria del sine en el payez. Muncha de las empresas del sektor desparesieron o hueron transformadas durante la gerra i los anyos sigientes. David Oliver fuyo fina Inglaterra, ande kontenuo la su karrera sinematografika. Ayi kolaboro kon el famozo produktor madjar-britaniko Alexander Korda tomando rolo en la kriasion i dezvelopamiento de los Denham Studios, uno de los kompleshos sinematografikos mas emportantes del Reyno Unido abanti i durante la Dosena Gerra Mundiala.  

## Importansya
Anke la su produksyon no hue muncho grande, Ibérica Films es konsiderada un egzempio del karakter internasyonalo ke tuvo el sinema espanyolo durante los anyos de la dosena republika. La partisipasyon de kapital i profesyonalos estranjeros ayudo a introdusir muevas teknikas i stilos en el sinema produsido en Espanya.
Sinema mudo

El **sinema mudo** es la prima epoka de la istorya del sinema, kuando los filmos no teniyan son gravado. En dita epoka, las istoryas se kontavan kon imajines, jestos de los aktores i karteles eskritos ke aparesiyan entre las shenas. El sinema mudo hue la forma prinsipala del sinema desde el fin del sieklo XIX fina los anyos 1920, kuando ampesaron a apareser los filmos kon son.

## Istorya
El sinema ampeso a la fin del sieklo XIX kon las invensiones de los primos aparatos para filmar i amostrar imajines en movimiento. Entre los pioneros estavan los ermanos Lumière, ke en 1895 fizieron una de las primas proyeksyones publikas en Paris. Estos primos filmos eran muy kortos i amostravan shenas de la bida de kada diya, komo lavoradores saliendo de una fabrika o un tren entrando en la estasyon.

En los anyos sigientes, el sinema se dezvelopo muncho. Direktores i produktores ampesaron a kontar istoryas mas largas i kompleshas. En este tiempo nasieron munchos jeneros del sineme, komo la komedia, el drama i los filmos de aventura.

## Karakteristikas
El sinema mudo teniya unas karakteristikas partikulares:

* **Intertítulos**: karteles eskritos ke esplikan el dialogo o la parte de la istorya.
* **Aktorado ekspresivo**: los aktores uzavan jestos grandes i espresyones de kara para amostrar las emosiones.
* **Muzika en bivo**: en munchos sinemas un pianista o una orkesta tanyeva muzika durante la proyeksyon del filmo.
* **Blanco i preto**: la mayoriya de los filmos eran en blanco i preto, anke en vezes se uzavan kolores pintados sovre la pelikula.

## Aktores i direktores emportantes
El sinema mudo tuvo munchas figuras emportantes. Entre los aktores mas konosidos estavan Charlie Chaplin, Buster Keaton i Harold Lloyd, famozos por las sus komedias fizikas. Entre los direktores emportantes se topavan D. W. Griffith, ke desvelopo munchas teknikas narrativas del sinema.

## El fin del sinema mudo
A finales de los anyos 1920 aparese el sinema kon son, yamado simema sonoro. Uno de los primos filmos largos kon son sinkronizado hue *The Jazz Singer* (1927). Dospues de esto, el sinema mudo ampeso a desapareser poko a poko, anke el su estil i las sus teknikas kontinuan influensyando el sinema moderno.

## Importansya
El sinema mudo es konsiderado una parte muncho emportante de la istorya del sinema. En esta epoka se krearon munchas de las bazas del lenguaje sinematografiko, komo el montaje, los planos i la manera de kontar istoryas kon imajines. Munchos filmos mudos son oy en día konsiderados klasikos del arte del sinema.
Anfesta

**Anfesta** es un djenero de organismos fosilisados del periodo Ediakariko, relasionado kon Albumares i Tribrachidium. Ditos organismos se karakterisan por la su simetriya triradial. Anke superfisialmente se sembra a los ekinodermos, no puede inkluirse en dinguno de los filos animales konosidos en la aktualita.

### Deskripsiyon
Los fosiles de Anfesta son deskritos tipikamente komo impresiones de puerpo blando, ke se enkuentran preservadas en rokas sedimentarias, a menudo en la baza de bankos de arena. Anfesta apresenta una forma jeneralmente sirkular o ovalada kon tres lobulos distintos ke se ekstienden desde un sentro komun. A diferensia de otrunos organismos triradiales komo Tribrachidium, las estrukturas internas de Anfesta son a menudo mas finas i ramifikadas, lo ke sujiere una morfolojiya mas delikada. El su tamanyo es variado, ama jeneralmente se topa entre unos pokos milimetros fina varios sentimetros de diametro.

### Habitat i Modo de Vida
Se kreye ke Anfesta, igual ke otrunos Trilobozoa, era un organismo bentoniko, ke biviya en el fondo marino. Probavlemente se ligava temporalmente al sustrato, el kualo estava frekuentemente kuvyerto por esteras mikrobianas ke eran komun en el Ediakareano. La su forma triradial i sus estrukturas ramifikadas podriyan aver estado relacionadas kon la alimentasion, ya sea por absorvsyon de nutrientes del agua o por la koleta de partikulas de alimento.

### Istoria del Deskubrimyento i Nombramyento
Los fosiles de Anfesta hueron deskubiertos en la Formasion Verkhovka en la rejiyon de la Mar Blanka en Rusia. El nombre "Anfesta" se deriva de la palavra grega "anaphysis", ke sinyifika "ramifikasion" o "kresemiento", en referensia a las estrukturas internas ramifikadas ke se observan en los sus fosiles.

**Klasifikasion i Filojenia**

Anafesta es klasifikada dentro del grupo ekstinto de los Trilobozoa, ke se karakteriza por la su simetriya de tres partes. Dito grupo es de partikular interes para los paleóntologos por su posisyon en el arvol de la vida, arepresentando posivlemente un eksperimento evolusyonario temprano en la diversifikasion de la vida metazoa. Algunos investigadores tienen sujerido ke Anfesta podriya estar estreshamente ligada a Albumares, i ay teoriyas ke indikan ke podriyan representar diferentes etapas de vida o ekotipos del mismo jenero. Sin embargo, por agora, se mantene komo un jenero aparte devido a las diferensias morfolojikas observadas. La su eksistensia amunchigua la kompleksita del entendimyento de la fauna Ediakarika, un periodo kruyisal para la evolusyon animala.

Kateggoría:Vida ediakariana
Annulusichnus

**Annulusichnus** es un jenero de organismos fosilisados de puerpo blando similar a guzanos topado en rokas sedimentarias. Puede ser uno de los primos bilateria de la istora animal.

#### Deskripsiyon de Annulusichnus
Annulusichnus se karakteriza por tener un puerpo en forma de guzano kon markas konsentrikas o de vezes espiraladas en la largura de la su superfisie. Su tamanyo puede variar i su puerpo era jeneralmente plano o kon un relief suave. Se preservava komunmente en las superfisies de los sedimentos marinos, lo ke sujiere ke este animal bivia entre el sedimento i el agua, o justo basho la superfisie.

#### Morfolojiya i Biolojiya
Se kreye ke Annulusichnus era un organismo kon la organizasyon korporal simple karakteristika de las formas de vida Ediakarianas. La presensia de estas markas konsentrikas o espiraladas en su puerpo podriya aver estado ligada a su krisimyento o a la morfolojiya de los su segmentos. Komo un organismo de puerpo blando, la su preservasyon fosil es rara i valioza, ofresiendo una ventana a la biolojiya de los ekosistemas antikos.

#### Habitat i Ambiyente
Los fosiles de Annulusichnus se topan komunmente en depositos marinos de aguas poko profundas. La su presensia en estratos antikos, espesialmente en el Ediakariko i el Kambriko, los azia testimonios valiozos de los ekosistemas marinos primitivos. La preservasyon de estos organismos de puerpo blando es un indikador de kondisyones sedimentarias kalmadas i de una presta koviertura por sedimento, lo ke permitio ke los sus restos se fosilizasen abanti de ser destruidos.

Kateggoría:Vida ediakariana
Arborea (biota ediakariana)

**Arborea** es un jenero de organismos fosilisados del periodo Ediakariko, ke forma parte de la fauna ke povlo la Tierra antes de la eksplozyon Kambrika. Es uno de los organismos efiakarikos mas konosidos i es konsiderado un tipo de frondomorfo, un grupo de fosiles ke se paresen a plantas o pennados marinos, pero ke se kreye ke eran animales o, a lo menos, pertenesiyan a un reyno de vida distinto.

### Deskripsiyon de Arborea
Los fosiles de Arborea se karakterizan por una forma grande, komo una oja o un pennado ramifikado. Jeneralmente tienen un vastago o un tronko sentral ke se anklava al fondo marino i del ke se desprenden ramifikasyones o "frondas" en forma de plumas. Estas frondas pueden ser simples o dividirse en ramifikasyones mas chikas, dandole al organismo una aparyensia de elecho o arvol submarino. Los fosiles se topan a menudo komo impresiones en rokas de arena, i su tamanyo puede variar desde unos pokos sentimetros asta mas de un metro de largo. La superfiye de estas frondas a menudo amostra una tekstura estreyada o una serie de kamaras.

### Habitat i Estilo de Vida
Arborea se konsidera ke era un organismo bentoniko sesil, lo ke sinyifika ke vivia fijado al fondo marino. Se kreye ke su aparyensia en forma de arbol o pennado le permitía filtar nutrientes de la kolumna de agua, komo munchos otrunos organismos filtradores. Esto se ajusta al entendimyento jeneral de los ekosistemas Ediakarikos, dominados por esteras mikrobianas i formas de vida sesiles ke dependiyan de la difuzyon de nutrientes en el agua. Se toparon en aguas relativamente poko profundas.

### Klasifikasion i Filojenia
La klasifikasyon de Arborea es un tema de debate entre los sentífikos. Orijinalmente, se konsideravan algas o plantas primitivas. Sin embargo, la su estruktura i la falta de kloroplastos (estrukturas para la fotosintesis) fizieron ke dita idea se deskartara. Ahora, munchos paleontologos los agrupan dentro de los Vendobionta o Rangeomorfos, un grupo ekstinto de organismos ke ainda se diskute si se ajustan al reyno animalia o de trata de un reyno distinto arepresentante de una rama de la vida ke no sobrevivió a la eksplozyon Kambrika i aparision de los primos predadores aktivos.

Kateggoría:Vida ediakariana
Flabellophyton

**Flabellophyton** era un ser marino ke viviya fiksado al dip de la mar, en aguas poko profundas i bien iluminadas. Su kuerpo tomava forma de fronda, semblando un asoplador o una oja ancha, en vezes ramifikada, ke se alevantava en altura sovre el sustrato. Esta forma de asoplador le dava una superfisie grande para kaptar la luz del sol i fazer ansina la fotosintesis, tan emportante en un mundo ande la mayoria de la enerjia biolojika venía de las plantas de la mar i de los mikrobyos.

Los fosiles de Flabellophyton se toparon en munchos lugares, inkluyendo las formasyones Lantian i Dengying en Kina i endemas de zonas ligadas a la biota de Ediakara en Ostralya. Esto amostra ke Flabellophyton no era un ser raro i solitario, ama una parte normala de los ekosistemas ediakarikos, formando sharas de algas sovre el dip marino. Entre ditas frondas se moviyan otrunos organismos: animales muncho simples de puerpo blando, vendobiontes i los primos animales bilaterales.

Una karacteristika de Flabellophyton es su manera de preservasion en las rokas. Es el unico djenero del Ediakariko konosido ke se preserva en los tres modos grandes de fosilisasión makroskopika: komo moldes en rokas silisiklástikas (areniskas, limos), komo moldes en karbonatos i komo kompresiones karbonozas. Esto faze de Flabellophyton una piesa klave para komprender no solamente su propio puerpo, ma endemas para entender komo se forman los fosiles de organismos blandos en diferentes tipos de rokas.

La interpretasion de si Flabellophyton era veramente una alga korolada, otra kategoria de alga o un tipo diferente de organismo fotosintetico ainda no esta 100% klaro, ama la su forma de fronda, la su vida fijada al sustrato i la su presensia en mares someros apoyan la idea de ke era una makroalga.

## Referensias

Kateggoría:Vida ediakariana
Paliella

**Paliella** es un djenero de animal del periodo ediakariko identifikado en 1980 en el norte de Rusia. La su estruktura korporala es la forma de un ovalo sin karakeristikas fosilisadas, por tanto no se puede saver muncho de la su anatomia o parentesko. Se tiene espekulado ke podiyan ser uno de los primos knetoforos o knidarios, ama no es posivle asegurar kon los datos ke tenemos.